**Obrazloženje za skraćeno trajanje savjetovanja s javnošću o Obrascu prethodne procjene za Prijedlog zakona o dodatnom porezu na dobit**

Uredba Vijeća (EU) 2022/1854 od 6. listopada 2022. o hitnoj intervenciji za rješavanje pitanja visokih cijena energije je na snazi, a predlaže se zakonsko rješenje za uvođenje ekvivalentne mjere pravedne raspodjele poreznog tereta. Obzirom da se prijave poreza na dobit za redovna porezna razdoblja iz 2022. godine podnose od 1. siječnja 2023. godine potrebno je omogućiti primjenu predloženog Zakona o dodatnom porezu na dobit prije toga datuma. Zbog toga je važno donošenje Zakona o dodatnom porezu na dobit po hitnom postupku kako bi stupio na snagu najkasnije 31. prosinca 2022. godine.

Stoga se javno savjetovanje o Obrascu prethodne procjene za prijedlog zakona o dodatnom porezu na dobit, provodi kraće od 30 dana.